als_Latn dik_Latn sag_Latn
Kompania private amerikane e gjithësisë, Orbital Sciences, e ka nënshkruar marrëveshjen për blerjen e 60 motorëve të raketave nga kompania ruse, Energia, që është pronë e shtetit.
Kompania Energia mbrëmë vonë ka njoftuar se vlera e kontratës është afro një miliard dollarë.
Firma amerikane, Orbital Science, do t’i blejë 60 motorë të raketave për t’i përdorë për dërgimin e furnizimeve në Stacionin Ndërkombëtar të Gjithësisë për Agjencinë amerikane të gjithësisë, NASA.
Kjo marrëveshje u bë dy muaj pasi një raketë e kompanisë, Orbital Sciences, që kishte motor rus, ka eksploduar në hapësirën ajrore të shtetit amerikan, Virxhinia.
Kompania ruse, Energia, nuk është në mesin e firmave që janë të shënjestër të sanksioneve të Shteteve të Bashkuara kundër Rusisë, për shkak të aksioneve të saj në Ukrainë.
Megjithatë, zyrtarët rusë janë kërcënuar se do ta ndalin furnizimin me motorë të raketave në përgjigje të sanksioneve.
Aktualisht, Moska e ka ndalur shitjen e motorëve të raketave për ushtrinë amerikane.
als_Latn als_Latn als_Latn als_Latn als_Latn als_Latn als_Latn